Lydia Ko

Lydia Ko (født 24. april 1997) er en newzealandsk profesjonell golfspiller som spiller på LPGA-touren. Av fjorten seire på LPGA-touren er to majorturneringer. Hun er den yngste golfspiller uansett kjønn som har vunnet en majorturnering.

 Oppvekst 
Ko er født i Seoul, og emigrerte med familien til New Zealand og fikk statsborgerskap som 12-åring. Hun begynte med golf som femåring, og allerede syv år gammel deltok hun i det newzealandske amatørmesterskapet.Leggat, David (24. november 2014). "The Vault: First mention – Lydia Ko". The New Zealand Herald. Besøkt 16. august 2016

 Karriere 
 Som amatør 
Ko ble i januar 2012 den yngste til å vinne en profesjonell golfturnering da hun 14 år gammel vant Bing Lee Samsung Women's NSW Open på den australske profftouren ALPG Tour.Lydia Ko, 14, wins tour event in Australia Året før hadde hun kommet på andreplass i samme turnering. Seinere samme år, etter at hun hadde fylt 15, ble hun den yngste vinneren på LPGA-touren, da hun vant CN Canadian Women's Open. Hun forsvarte tittelen året etter, fortsatt som amatør.

 Som profesjonell 
Etter å ha kommet på andreplass i majorturneringen Evian Championship i september 2013, kunngjorde Ko at hun ville bli profesjonell. I oktober aksepterte LPGA-touren anmodningen om å få spille på touren, selv om LPGA har en aldersgrense på 18 år. «Det er ikke ofte LGPA ønsker velkommen en rookie som allerede har forsvart en seier på touren», sa tourens leder Mike Whan da han godkjente Kos anmodning. Hun debuterte med en 21.-plass i november i CME Group Titleholders.

Uken hun fylte 17 år kom hennes tredje seier på LPGA-touren, og den første som profesjonell, da hun vant Swinging Skirts LPGA Classic i april 2014. Etter ytterligere en seier i juli og en i november, ble hun etter sesongen kåret til Rookie of the year (årets nykommer) på touren.

Hun tok sølv under Sommer-OL 2016. Under Sommer-OL 2020 i Tokyo som ble arrangert i 2021 tok hun bronse.

 Verdensranking 
2. februar 2015 ble Ko den yngste til å ta over førsteplassen på den offisielle verdensrankingen. Hun var da 17 år, 9 måneder og ni dager.

 Utmerkelser 
Ko ble i 2018 utnevnt til medlem av New Zealands fortjenstorden.

 Meritter 
 Seire på LPGA Tour 
 2016 Kia Classic, ANA Inspiration, Walmart NW Arkansas Championship, Marathon Classic
 2015 ISPS Handa Women's Australian Open, Swinging Skirts LPGA Classic, Canadian Pacific Women's Open, The Evian Championship, Fubon LPGA Taiwan Championship
 2014 Swinging Skirts LPGA Classic, Marathon Classic, CME Group Tour Championship
 2013 CN Canadian Women's Open (a)
 2012 CN Canadian Women's Open (a)

 Seire på Europatouren 
 2016 ISPS Handa New Zealand Women's Open
 2015 ISPS Handa Women's Australian Open, ISPS Handa New Zealand Women's Open, The Evian Championship
 2013 ISPS Handa New Zealand Women's Open (a)

 Seire på ALPG Tour 
 2016 ISPS Handa New Zealand Women's Open
 2015 ISPS Handa Women's Australian Open, ISPS Handa New Zealand Women's Open
 2013 ISPS Handa New Zealand Women's Open (a)
 2012 Bing Lee Samsung Women's NSW Open (a)

 Seire på KLPGA Tour 
 2013 Swinging Skirts World Ladies Masters (a)

 Referanser 

 Eksterne lenker 




Kategori:Newzealandske golfspillere
Kategori:Medaljevinnere under Sommer-OL 2016
Kategori:Golfspillere under Sommer-OL 2016
Kategori:Deltakere for New Zealand under Sommer-OL 2016
Kategori:Deltakere for New Zealand under Sommer-OL 2020
Kategori:Golfspillere under Sommer-OL 2020
Kategori:Medaljevinnere under Sommer-OL 2020
Kategori:Deltakere for New Zealand under Sommer-OL 2024
Kategori:Golfspillere under Sommer-OL 2024
Kategori:Medaljevinnere under Sommer-OL 2024
Kategori:Personer fra Seoul